Blues Jam m. Jamvært Martin Blom
2026-05-02 20:00 (Europe/Paris) | Kom-Bi, Nyvej 3, Hornslet, 8543, Danmark
Martin Blom er guitarist og sangskriver. Stilmæssigt har han en forkærlighed for bluesmusikken og musik med rødder i roots, folk, country og rock’n’roll.
Han har været musiker hele sit liv og spillet i et utal af bands og sammenhænge. Og han har altid skrevet sange. Både på dansk og engelsk.
Som guitarist, sanger og sangskriver er Martin Blom kendt fra bluesbandet Trouble Cats, bluestrioen Sidetrackers, trioen Back Pages og duoen Martin Blom & Henrik Hansen. Martin har med udgivelser med Trouble Cats og Sidetrackers været nomineret til Danish Music Awards Blues fire gange.
Kl. 18.30 – 20.00: tapasanretning til 140,- kr.
Entré billet til musikken: 100,- kr. køber her
Kulturgrunden oplyser, at købte billetter ikke refunderes!
Følg os:

Release party - KD Covers
2026-04-24 20:00 (Europe/Paris) | Kom-Bi, Nyvej 3, Hornslet, 8543, Danmark
KD Covers er bosat her i Hornslet og spillede sidste år på Rosenholm Festival – og den gode nyhed er, at det er de engageret til igen i år!
KD Covers bevæger sig ubesværet mellem det velkendte og det helt nye. Med rødder i ikoniske hits primært fra 80’erne leverer duoen energiske, nærværende fortolkninger, hvor publikum både kan synge med og mærke musikken helt ned i maven.
Alt er 100 % live, uden backingtracks, og med fokus på spilleglæde, kvalitet og ægte kontakt med publikum.
Duoen har nu kastet sig ud i at skrive 8 sange selv, som de både har komponeret og sat tekst til.
De nye sange bliver spillet for første gang i Kom-Bi, så kom og oplev den spændende premiere.
Teksterne tager afsæt i livet, relationer, drømme og de vallg, vi alle står overfor, fortalt i et poppet, tilgængeligt univers med tydelige referencer til den musik, der har formet dem.
Derfor holder vi “Release-Party”, hvor netop du og alle vennerne er inviteret. Kom og deltage i et brag af en fest.
Pris 100 kr
Billetter købes hos Kom-Bi her
Følg os:

Blue Jam de Luxe m. Ole Frimer
2026-03-07 20:00 (Europe/Paris) | Kom-Bi, Nyvej 3, Hornslet, 8543, Danmark
Kulturgrunden inviterer til Blues Jam de Luxe med Ole Frimer som kompetent jamvært. “De Luxe” jam indikerer, at vi normalt vil blive præsenteret for en helt særlig oplevelse, som dog først offentliggøres op til arrangementet.
Ole Frimer er uden tvivl én af de mest erfarne blues jamværter i Danmark, da han har været med på musikscenen i fem årtier.
En fortid i Blue Junction og et tæt duo-samarbejde med nu afdøde Peter Thorup har været blot et par af højdepunkterne i en lang musikalsk karriere.
Musikalsk interesserede vil vide, at Ole Frimer har været meget aktiv på pladefronten i en årrække og også har bevæget sig udenfor den traditionelle bluesgenre med en musikalsk stil, der nok er blå men også rummer elementer fra rock, jazz og fusion.
Kl. 18.30 – 20.00: tapasanretning til 140,- kr.
Entré billet til musikken: 100,- kr.
Billeter købes her på Kom-bi’s hjemmeside
Kulturgrunden oplyser, at købte billetter ikke refunderes!
Følg os:

Gratis julefilm i Kom-Bi
2025-12-07 09:45 - 12:00 (Europe/Paris) | Kom-Bi, Nyvej 3, Hornslet, 8543, Danmark
Kulturgrunden og Kom-Bi inviterer på tre julefilm forestillinger d. 7-12. De kører hhv. Kl. 9.45, 10.30 og 11.15.

Link til bestilling/afhentning: https://kombi.dk/ProTickets/php/ShowInfo.php?ShowID=2929&CheckNo=checkNo_655593%27;
Følg os:

UDSOLGT! Blues Ham m H.P. Lange som jam vært
2025-11-01 18:00 - 22:30 (Europe/Paris) | Kom-Bi, Nyvej 3, Hornslet, 8543, Danmark
Kulturgrunden inviterer til Blues Jam med H.P. Lange som kompetent jamvært.

HP lange har været på blues scenen i mere end 30 år. Han har modtaget de priser der er på den danske blues scene, og hans udgivelser har været nomineret til et væld af Danish Music Awards – tre har taget prisen som bedste roots/blues album.
I alt har han udgivet 14 cd’er i eget navn. Seneste album er Everything’s Alright fra 2024 HP Lange Big Gumbo

I 2021 udgav HP Lange første gang et decideret soloalbum HP Lange Solo. Et album som også er blevet særdeles godt modtaget af anmeldere.

HP lange har altid – udover at arbejde med sit band HP lange Big Gumbo – arbejdet som solist og spillet klubber og festivals over hele Skandinavien samt store dele af Europa og USA.

UDSOLGT

Følg os:

Festaften m. dans og hygge
2025-10-18 20:30 - 22:30 (Europe/Paris) | Teltet på Kulturgrunden, Nyvej 1, Hornslet, 8543, Danmark
Der er lagt op til rendyrket musikalsk hygge, når Mads P. duo indtager teltet på Kulturgrunden.
Med guitarer, gode grin og sprøde herrestemmer i bagagen leverer de et bredt udvalg af kendte sange – fra pop og rock til dansksprogede klassikere, du helt sikkert kender.
Repertoiret spænder over seks årtier, og du kan roligt forvente en musikalsk bolchepose med både farver og overraskelser.
Duoen har mange års erfaring – både sammen og hver for sig – og de er kendt for at skabe god stemning, uanset hvor de spiller.
Så find en plads i teltet eller hæng ud foran med en kold fadøl i hånden og mærk, hvordan efteråret spiller op til dans.
Følg os:

Fællesspisning i teltet – Mexicansk, når det er bedst
2025-10-17 18:00 - 20:00 (Europe/Paris) | Teltet på Kulturgrunden, Nyvej 1, Hornslet, 8543, Danmark
Hele aftenen vil vi køre latinamerikansk tema, så glæd dig til følgende menu som start på aftenen:
– Krydret kyllinge strimler
– Tortilla
– Salat, løg , agurk , tomat m.m.
– Nachos hertil grov Guacamole, Jalapenoer, revet cheddar, creme fraiche
– Majskolber
– Mini buritos med mexicansk oksekød hertil salsa
Maden leveres af Madkompagniet, men vores frivillige vil sørge for, at alt er dejligt varmt, da det hele varmes op på vore bålfade.
Pris for maden 165,- kr.
Tilmeldingsfrist 10. oktober
Bestilles her på Kom-Bi’s hjemmeside:
Følg os:

Fried Okra - eftermiddagskoncert
2025-10-11 15:00 - 17:00 (Europe/Paris) | Kom-Bi, Nyvej 3, Hornslet, 8543, Danmark
Københavnske Fried Okra gæster helt ekstraordinært Hornslet d. 11. oktober.

Det faste grundlag for deres musik er sydstatsblues i mange skikkelser. Det ene øjeblik som akustisk countryblues og det næste som bluesrock a la ZZ Top.

Trioen er allerede en institution i dansk blues. Thomas Crawfurd, trommer, Anders Wallin, bas, og Morten Lunn forsang og guitar er så tæt sammenspillet, at man skulle tro, at de er en organisme. De kalder selv deres musik rootsblues. Med deres egne sange har de siden 2006 vundet stor ros for både deres optrædener og deres albumudgivelser. Seneste album “Deluxe Live” udkom i 2024.

Fried Okra skiller sig bl.a. ud fra de fleste andre bluesbands pga. deres tekster. I stedet for at genbruge de sædvanlige bluesfraser har de skrevet nogle ekstraordinært gode tekster.
Elementer af americana, folk og rock kendetegner Fried Okras aktuelle lyd og musikalske udtryk, som er et vellykket, helt eget mix af roots og blues.

Mulighed for at købe Fried Okra stegt på sydstatsmanér, som kan nydes som snacks til din øl!
Pris: 150,- kr.
Billetter køber på Kom-bi’s hjemmeside her

Følg os:

Blues Jam m. Ole Frimer
2025-10-04 20:00 (Europe/Paris) | Kom-Bi, Nyvej 3, Hornslet, 8543, Danmark
Kulturgrunden har igen formået at få entreret med Ole Frimer som Blues Vært her i efteråret 2025.

Ole Frimer er uden tvivl én af de mest erfarne blues jamværter i Danmark, da han har været med på musikscenen i fem årtier.

En fortid i Blue Junction og et tæt duo-samarbejde med nu afdøde Peter Thorup er blot et par af højdepunkterne i en lang musikalsk karriere.

Musikalsk interesserede vil vide, at Ole Frimer har været meget aktiv på pladefronten i en årrække og også har bevæget sig udenfor den traditionelle bluesgenre med en musikalsk stil, der nok er blå men også rummer elementer fra rock, jazz og fusion.

Aktuelt er Ole Frimer med i et nyt roots band under navnet Planet Blu. Bandet tager på turné her i efteråret og består af så kompetente musikere som Ida Gormsen, Klaus Menzer, Jane Clark og Dan Hemmer.

Derudover turnerer Ole stadig med kvartetten Frimer & Møller i efteråret, så det er en travl periode.

Kl. 18.00 – 19.30: tapasanretning til 140,- kr.

Entré billet til musikken: 100,- kr.
Billetter købes på Kom-bi hjemmeside her

Følg os:

"Badass broderier" med Broderisten Trine Runge Jessen
2025-09-24 19:00 - 21:00 (Europe/Paris) | Kom-Bi, Nyvej 3, Hornslet, 8543, Danmark
Sy skævt sammen og få ro i skallen med broderistens “badass broderier”.Oplev to stive timer med en blanding af foredrag og broderiworkshop, hvor hver deltager får et lille broderikit og måske oven i købet en øl.Der opfordres til broderi på promiller, mens Trine fortæller om hendes kærlighed til broderi, og hvordan broderi er godt for både krop og sjæl, og hvordan alle kan komme i gang med at brodere.Trine gør op med perfekthedskulturen og fortæller i en kombination af bandeord og broderi.
UDSOLGT.
Se mere på facebook: https://www.facebook.com/events/1639367580103118
Følg os:

Hornslet knytter bånd – en vejfest for hele byen!
2025-05-24 11:00 - 15:00 (Europe/Paris) | Kulturgrunden, Tingvej 16, Hornslet, 8543, Danmark
Kom og vær med, når Hornslet samles til en dag fuld af liv, nærvær og fællesskab.
Vi inviterer alle – store som små – til en lokal fejring fyldt med samtaler, musik, aktiviteter og ikke mindst Hornslets største fælles frokostbord. Du får en hyggelig dag, møder både naboer og nye mennesker, og tager hjem med foråret i kroppen og nye bånd i bagagen.
Tid og sted
Lørdag den 24. maj 2025
Kulturgrunden, Tingvej 16, 8543 Hornslet
Kl. 11.00–15.00

Du kan møde op direkte på Kulturgrunden fra kl. 12 – eller starte dagen med en hyggelig fælles gåtur fra et af byens opsamlingssteder kl. 11.00.
Start dagen med en gåtur
Tag dine naboer under armen og følg fodsporene ind mod Kulturgrunden. Undervejs er der små oplevelser og hyggelige stop – både for børn og voksne.
Opsamlingssteder kl. 11.00:

Syd: Falcksvej 2 (ved Falckstationen) og Ravnhøjvej 3
Nordøst: Hovdigevej (ved stien til Alpedalen), Stadionvej (ved idrætshallen)
Nordvest: Havevej/Hybenvej, Tendrup Møllevej 21-31, Ellekærparken

Hornslets største sammenskudsgilde
Kl. 12.00 åbner vi dagen med velkomst og fællessang – og herefter dækker vi op til et 60 meter langt frokostbord.
Medbring en ret hjemmefra og stil den på bordet – vi deler maden og glæden.
Vi pynter bordet i fællesskab og nyder frokosten i sammen.
Aktiviteter for både børn og voksne
Efter frokosten åbner pladsen for leg, musik og kreativitet.
Du kan bl.a. opleve:

Body percussion med Rebecca fra Musikskolen
Gademaleri med kunstneren Christof
Silkebånds-udsmykning af Kulturgrunden
Fællessang, stigegolf, kongespil og brætspil
Kaffe, kage og kolde drikke fra Kom-Bi
Gratis is til alle børn kl. 14.00

Programoversigt

11.00 – Fælles gåture starter
11.30–11.45 – Ankomst og ophængning af bånd
12.00 – Velkomst og fællessang
12.15–12.45 – Fælles frokost
12.45–13.00 – Body percussion
13.00–15.00 – Aktiviteter og hygge
14.00 – Gratis is
14.30–15.00 – Fællessang
15.00 – Tak for i dag

Vil du være med til at hjælpe?
Har du lyst til at give en hånd med – stort eller småt – så tag fat i os. Det kan være alt fra at stille borde op til at byde velkommen eller hjælpe med oprydning.

Tak for støtten
En stor tak til Spjæt, rollespillerne, musikere og alle frivillige – og til jer borgere, som er med til at gøre dagen levende.

Arrangementet er skabt i fællesskab af:
Syddjurs Bibliotek, Kulturskolen Syddjurs, Kom-Bi og Kulturgrunden
Følg os:

Blues Jam med Ole Frimer
2025-05-03 20:00 (Europe/Paris) | Kom-Bi, Nyvej 3, Hornslet, 8543, Danmark
Kulturgrunden inviterer til Blues Jam med Ole Frimer som kompetent jamvært.

Ole Frimer er uden tvivl én af de mest erfarne blues jamværter i Danmark, da han har været med på musikscenen i fem årtier.

En fortid i Blue Junction og et tæt duo-samarbejde med nu afdøde Peter Thorup har været blot et par af højdepunkterne i en lang musikalsk karriere.
Musikalsk interesserede vil vide, at Ole Frimer har været meget aktiv på pladefronten i en årrække og også har bevæget sig udenfor den traditionelle bluesgenre med en musikalsk stil, der nok er blå men også rummer elementer fra rock, jazz og fusion.

Kl. 18.00 – 20.00: tapasanretning til 140,- kr.

Entré billet til musikken: 100,- kr
Følg os:

Teater: Djævelens lærling
2025-04-09 16:30 - 17:45 (Europe/Paris) | Kom-Bi, Nyvej 3, Hornslet, 8543, Danmark
Oplev en af Kenneth Bøgh Andersens mest populære bøger omsat til musik og teater. Bagefter kan I blive hængende og spise pizza.
Forestillingen, ”Djævelens Lærling”, bygger på Kenneth Bøgh Andersens fantasyroman om den gode dreng Filip, der ved en fejltagelse bliver hentet til Helvede, for at stå i lære som djævelens efterfølger.
Selvom det går det op for Lucifer, at det er den forkerte dreng, går han alligevel i gang med oplæringen. Efter en svær start for Lucifer, bliver Filip forelsket i en djævlepige, og så bliver det pludselig lettere med at finde Filips skyggesider.
Filip får både venner og fjender i helvede og pludselig er han også hvirvlet ind i et komplot mod tronen.
Peter Holst og en elektrisk guitar fremmaner historiens skiftende scenarier, og glider ubesværet fra Filips åbne, ængstelige figur over i brølende djævle og ondskabsfulde skurke.
Unummererede pladser.
Alder: Fra 9 år og opefter
Varighed: Ca. 65 min. uden pause.
Efter forestillingen er det muligt at blive og spise pizza – husk at bestille på forhånd, når I køber billetter. Drikkevarer kan købes i kiosken.
Biletter købes her: https://www.place2book.com/da/sw2/sales/k7dfsatszs
KREDITERINGER:
Skuespiller: Peter Holst
Instruktion: Simon Boberg
Musik: Peter Holst
Teatermaler: Sanne Mejse Ystrøm
Systue: Tanja Bovin
Producent: Det lille Turnéteater
Følg os:

Forfatterforedrag med Jens Blendstrup
2025-04-07 19:00 - 21:00 (Europe/Paris) | Kom-Bi, Nyvej 3, Hornslet, 8543, Danmark
Med sin utrolige energi, humor og charme tager Jens Blendstrup denne aften publikum med i sit litterære univers. Hør om inspirationen, processen, luskefiserne, Gud, Berlin, pludselig flæben, slagtekoner og bagerenker, faktaen og fiktionen.
Vi skal også høre om hans allernyeste roman, “Gud bliver til”, som fortæller forhistorien til romanen “Gud taler ud”.
Jens Blendstrup er betaget af mennesker, især fra den type kvarterer han engang boede i. Det at huske tilbage, har altid optaget af Jens Blendstrup, selvom den bedste litteratur for ham ikke er selvbiografisk, men begge dele. Bogen om hans far, “Gud taler ud” fra 2004, er stadig en central bog for Jens Blendstrup. Siden den har han kunnet skrive tættere på kernen, som han siger.
I “Gud taler ud” tegnede Jens Blendstrup et portræt af sin far, også kaldet Gud, der regerede universet fra sit parcelhus på Blåmunkevej i Risskov. Romanen “Gud bliver til” er forhistorien og fortæller, hvordan en fantasifuld dreng ved navn Uffe Blendstrup i løbet af sine ti år på kostskolen Herlufsholm langsomt kommer til den erkendelse, at han simpelthen er selveste Gud. Den dygtige elev er meget optaget af de andre guders historier og af dyrene i sprit i det gådefulde biologilokale – og ikke mindst af at finde måder at overleve skolens voldelige og vanvittige traditioner på. I fantasien og sproget finder han sit helt eget helle.
Arrangeret af Syddjurs Bibliotek, Foreningen Kulturgrunden og Kom-Bi.
Støttet af Statens Kunstfond.
Køb billet her: Forfatterforedrag med Jens Blendstrup
Link til arrangementet på Syddjurs Biblioteks hjemmeside
Link til arrangementet på Kombis hjemmeside.
Følg os:

Blues Jam med H.P. Lange
2025-04-05 20:00 - 23:00 (Europe/Paris) | Kom-Bi, Nyvej 3, Hornslet, 8543, Danmark
Kulturgrunden inviterer til Blues Jam med H.P. Lange som kompetent jamvært.

HP lange har været på blues scenen i mere end 30 år. Han har modtaget de priser der er på den danske blues scene, og hans udgivelser har været nomineret til et væld af Danish Music Awards – tre har taget prisen som bedste roots/blues album. I alt har han udgivet 14 cd’er i eget navn. Seneste album er Everything’s Alright fra 2024 HP Lange Big Gumbo
I 2021 udgav HP Lange første gang et decideret soloalbum HP Lange Solo. Et album som også er blevet særdeles godt modtaget af anmeldere.
HP lange har altid – udover at arbejde med sit band HP lange Big Gumbo – arbejdet som solist og spillet klubber og festivals over hele Skandinavien samt store dele af Europa og USA.

Kl. 18.00 – 20.00: tapasanretning til 140,- kr.

Entré billet til musikken: 100,- kr.
Følg os:

Brunch i selskab med Leonard Cohen Affair UDSOLGT
2025-03-16 11:00 - 14:00 (Europe/Paris) | Kom-Bi, Nyvej 3, Hornslet, 8543, Danmark
Gary Snider har siden 2016 begejstret Leonard Cohen fans med sine personlige og autentiske fortolkninger af Cohens fantastiske sange.
Musikken krydres med forklaring af teksterne og deres baggrund. Gary reciterer udpluk, så publikum inspireres til at lytte mere intenst til de poetiske og til tider komplekse tekster.

Gary og Leonard har mange ting til fælles. Begge er fra Canada og blev født ind i jødiske familier med musikalske mødre. De mistede begge deres fædre, da de var små drenge. Som unge mænd, rejste de fra Canada for at søge frihed og kunstnerisk udfoldelse i udlandet. Leonard bosatte sig i mange år i Grækenland og USA. For Garys vedkommende blev Danmark lykkens land!

Det hele startede med en flirt! Gary kastede sig lidt impulsivt ud i at fortolke et par af Cohens sange.- Men han blev fanget ind, og det udviklede sig hurtigt.

Leonard Cohen Affair blev født!

Entré 120,- kr. fra kl. 12.00Brunch fra madkompaniet 150,- kr. fra kl. 11.00
Følg os:

Blues Jam de Luxe m. Ole Frimer
2025-03-01 20:00 (Europe/Paris) | Kom-Bi, Nyvej 3, Hornslet, 8543, Danmark
Kulturgrunden inviterer til Blues Jam de Luxe med Ole Frimer som kompetent jamvært. “De Luxe” jam indikerer, at vi normalt vil blive præsenteret for en helt særlig oplevelse, som dog først offentliggøres op til arrangementet.
Ole Frimer er uden tvivl én af de mest erfarne blues jamværter i Danmark, da han har været med på musikscenen i fem årtier.
En fortid i Blue Junction og et tæt duo-samarbejde med nu afdøde Peter Thorup har været blot et par af højdepunkterne i en lang musikalsk karriere.
Musikalsk interesserede vil vide, at Ole Frimer har været meget aktiv på pladefronten i en årrække og også har bevæget sig udenfor den traditionelle bluesgenre med en musikalsk stil, der nok er blå men også rummer elementer fra rock, jazz og fusion
Kl. 18.00 – 20.00: tapasanretning til 140,- kr.
Entré billet til musikken: 100,- kr.
Følg os:

Blues Jam med Martin Blom
2025-02-01 20:00 - 23:00 (Europe/Paris) | Kom-Bi, Nyvej 3, Hornslet, 8543, Danmark
Kulturgrunden inviterer til Blues Jam med Martin Blom som gæstevært. Martin Blom er guitarist og sangskriver med forkærlighed for musik med rødder i blues, folk, country og rock’n’roll.

I januar 2025 kommer Martin Blom med nye danske sange og en ny albumudgivelse, “Forestillinger om verden”, så mon ikke vi kommer til at høre et par af sangene her fra?

Martin har med udgivelser med Trouble Cats og Sidetrackers været nomineret til Danish Music Awards Blues fire gange.
Billetter hos Kombi på https://www.kombi.dk/ProTickets/php/StartReservation.php?ShowID=3245

Følg os:

Nytårs Blues Jam med Ole Frimer og Sahra da Silva
2025-01-04 20:00 (Europe/Copenhagen) | Kom-Bi, Nyvej 3, Hornslet, 8543, Danmark
Kulturgrunden inviterer til Nytårs Blues Jam med Ole Frimer og Sahra da Silva.
Vi er vældig glade for at vi til dette års første Blues Jam har fået mulighed for også at kunne præsentere den prisvindende Sahra da Silva. Sahra kommer og tager del i jam session. Vi åbner ballet med en håndfuld numre af Sahras, så glæd jer!
Københavnske Sahra da Silva, har i mere end et årti været en etableret del af den danske bluesscene. Hun har optrådt med et utal af danske soul og blues artister, her i blandt Mike Andersen og Thorbjørn Risager, opvarmet for den engelske soulsangerinde Joss Stone m.fl.

Sahra Da Silva synger med en overbevisende autoritet, uanset om musikkens motor udgøres af klassisk soul, rå Chicagoblues, stemningsfuld gospel eller sofistikeret jazz. Hun kan fremføre fræk funk, et særdeles dansabelt big band-swing, indtagende elegance, distortion-inficeret vokal i Chicagoblues når den er allermest beskidt og pågående! Hun er en yderst overlegen sangerinde som synger så hårene rejser sig! Samtidig besidder hun afmålt kraft og nuancerigdom, som sender tankerne i retning af Etta James…

Sahra har i den grad fået skabt sig et navn og står i dag stærkt som soloartist med sit eget band. Debutalbummet #blueswoman udkom i 2020, og rummer en blanding af Sahra’s egne sange samt et par fortolkninger af gamle klassikere.

Kl. 18.00-20.00: Tapasanretning fra Amanda til 140,- kr.
Entré billet til musikken: 120,- kr. på https://www.kombi.dk/ProTickets/php/StartReservation.php?ShowID=3244
Følg os:

Gratis Børnefilm
2024-12-08 11:00 - 13:00 (Europe/Paris) | Kom-Bi, Nyvej 3, Hornslet, 8543, Danmark
Følg os:

Løvfaldsdage
2024-10-19 10:00 - 22:00 (Europe/Paris) | Kulturgrunden, Tingvej 16, Hornslet, 8543, Danmark
10-11: Fælles morgenkaffe med rundstykker og fællessang
11-12: Motionsbanko
12-13: Æblebomber på grill
13-17: Lav æblemost af egne æbler
14-17: Kagebord med æblekager
14-22: Bar og café er åben
14-17: Brætspilshjørnet
Tapas, Trubaduren og hans Rockband
Oplev en hyggelig og varm stemning i teltet på Kulturgrunden, hvor vi har fået Trubaduren og hans Rockband til at komme og spille op til fest og dans.
Kl. 18: Fællesspisning – Tapas
Vi starter med en tapasanretning fra Amanda bestående af diverse pølser, lækre oste, lakseroulade, kyllingespyd, hjemmesyltede rødløg, cornichoner, soltørrede tomater, små syltede peber og oliven. Pesto og aioli på fællesbord med blandet brød.
Tapas skal bestilles inden via dette link: https://www.kombi.dk/ProTickets/php/StartReservation.php
140 kr. pr. person.
Kl. 20: Trubaduren og hans Rockband
Trubaduren er et folkeligt orkester, der spiller stemningsfuld, dansksproget originalmusik, der giver associationer til alt fra Buenos Aires støvede fortovsrestauranter til Københavns brostensbelagte torve.
Genremæssigt bevæger gruppen sig inden for dansk visekunst, samba, bossa nova og folkelig rock. De skriver sig på denne måde ind i en stolt tradition af nordiske trubadurer, der på forskellig vis har vendt blikket mod varmere himmelstrøg og ladet skandinavisk vemod blande med sydens pulserende rytmer. Nævneværdige eksempler kunne være kunstnere som Cornelis Vreeswijk, Søren Kragh-Jacobsen og C.V. Jørgensen.
Trubaduren har udgivet to albums, en liveplade og er lige nu ved at indspille et nyt album, som udkommer i foråret 2025. Første single, “Åkesson Bye Bye”, er ude nu.
Fri entré.

Følg os:

Løvfaldsdage
2024-10-18 10:00 - 22:00 (Europe/Paris) | Kulturgrunden, Tingvej 16, Hornslet, 8543, Danmark
10-11: Familiemorgensang
Hygge og fællessang for voksne og børn med Sangkraft Syddjurs. Og bliv endelig heængende, for bagefter er der KULS Workshop:
11-14: KULS Workshop: Tryk af fine løvfaldsmotiver (6-12 år)
To af Kulturskolens billedkunstlærere er værter ved en workshop, hvor vi trykker fine løvfalds motiver. Sammen undersøger vi spændende strukturer og anvender smukke efterårsfarver.
11-12: Teater: Sindet er en sommerfugl i Kom-Bi (fra 10 år)
Syddjurs Egneteater opfører deres helt nye forestilling om Ovartachi i Kom-Bi. Læs mere og køb billetter her:
https://www.go-syddjurs.dk/?ytroute=/arrangementer/37537/sindet-er-en-sommerfugl-10/
14-22: Bar og café er åben
14-17: Varulv-spil og hygge med Kulturpiloterne fra Syddjurs Bibliotek
Vær med til en omgang Varulv, spil brætspil for store og små, få lavet hårwraps og hyg dig med Kulturpiloterne. Måske nogen også har taget en guitar med…
17-20: Foodtrucks
17-20: Fredagsbar
Slut ugen af i hyggeligt selskab i Løvfaldsbaren.
20-22: Asger Præst solo
Asger Præst vandt Rock i Hornslet 2024 med sit band PRÆST. Glæd dig til at høre ham alene på scenen denne fredag aften.

Følg os:

Løvfaldsdage
2024-10-17 10:00 - 22:00 (Europe/Paris) | Kulturgrunden, Tingvej 16, Hornslet, 8543, Danmark
Hele dagen fra kl. 10: Løvfaldshjørne
Lav din egen uro eller byg på fælles guirlander med naturmaterialer. Ophæng skønne blade på grene til en uro. Du kan tegne på bladene inden, hvis du har lyst med toscatusser. Vi har blade og grene, men du er meget velkommen til at tage nogle med. Hvis vi har rigtig mange, kan vi sammen lave nogle flotte guirlander til pynt i teltet.
10-11: Rytmik, leg og sang for de mindste med Dorte Nørgaard fra Kulturskolen Syddjurs
11-12: Boller og Bøger (0-6 år)
Jeres børnebibliotekar serverer boller, saft og kaffe og fortæller om sine yndlingsbøger for de 0-6 årige. Hun giver også gode fif til at få læselysten i gang.
13-16: Kastanjedyr med teknologi (fra 7 år)
Vi bygger gode gamle kastanjedyr, men giver dem nye skjulte kræfter med elektronik og batterier. Byg en flagermus med lysende øjne, en trold med motor, som kan hoppe rundt eller noget helt tredje. Tag gerne dine egne kastanjer med.
14-22: Bar og café er åben
17-19: Øl- og sodavandssmagning med Ebeltoft Gårdbryggeri
Ebeltoft gårdbryggeri laver smagfulde sodavand og har et stort udvalg af øl. Gratis smagsprøver på nogle af dem. Der vil være gode tilbud på øl og sodavand fra bryggeriet.
17-20: Foodtrucks
19:30-21: Højskoleaften med Mogens Hemmingsen: ”Hvordan skaber et moderne kulturliv stærke fællesskaber?”
Mogens Hemmingsen er tidl. mangeårig højskoleforstander og formand for Højskoleforeningen. denna aften vil han causere over kulturens betydning for fællesskaber med udgangspunkt i de udfordringer vi står overfor som en by på kanten af storbyen Århus. Kan kulturen bidrage til at skabe folkelig sammenhængskraft i Hornslet?
Vi vil også synge nogle gode sange fra højskolesangbogen der understøtter aftenens tema.
21-22: Nærvær i Qi gong
Lad dagens indtryk bundfælde sig med guidede siddende og stående rolige bevægelser fra Oi gong. Åndedræt, balance og jordforbindelse er grundelementerne. Alle kan være med.
Fysioterapeut Lalla Wandahl fra Natursund guider dig gennem øvelserne.

Følg os:

Blues Jam med Martin Blom som jamvært
2024-05-04 20:00 - 22:00 (Europe/Paris) | Kom-Bi, Nyvej 3, Hornslet, 8543, Danmark
Martin Blom er bluesguitarist og sangskriver. Den elektriske slideguitar er hans trofaste følgesvend, og stilmæssigt har han forkærlighed for bluesmusikkens væsen og musik med rødder i roots, country og rock’n’roll.
Mange vil kende ham fra bluesbandet Trouble Cats (Morten Brauner, bas, Henrik Hansen, mundharpe, Henrik Thorsen, trommer), som havde 30 års jubilæum i 2017, og som turnerer flittigt. Trouble Cats’ album “4″ blev nomineret til en Danish Music Awards Blues i 2019.
Vi er spændte på, hvilke musikere vores nye Jamvært vil formå at lokke til Hornslet, så glæd jer. Som altid mulighed for en let anretning fra 18.30-20.00, hvor musikken starter.

Koncert og tapas kr 225.00
Koncert kr. 75.00
Følg os:

Skeletterne fortæller
2024-04-24 19:00 - 20:30 (Europe/Paris) | Kom-Bi, Nyvej 3, Hornslet, 8543, Danmark
Skeletterne beretter om Danmarks befolkning gennem 1.000 år
Foredrag ved Jesper Lie Boldsen, Lektor på Retsmedicinsk Institut, Syddansk Universitet
Tilmelding til:
Vimikors116@gmail.com
Sms: 60186820
Onsdag den 24. april kl. 19.00 Kom-bi, Nyvej 3, Hornslet
Forsker og lektor Jesper Lier Boldsen fra Syddansk Universitet lægger et par skeletter på bordene i Kom-bi og fortæller beretningen om de fundne skeletter. Skeletterne kommer fra arkæologiske udgravninger på kirkegårde
I foredraget vil Jesper Lier Boldsen fortælle, hvordan man kan læse livets spor på skeletterne, og han vil specielt lade det enkelte menneske træde frem på en måde, det ikke tidligere har været muligt.
Foto: Cottonbro Studio

Følg os:

Forfatter besøg Jesper Wung-Sung
2024-04-10 00:00 (Europe/Paris) | Kom-Bi, Nyvej 3, Hornslet, 8543, Danmark
Eftermiddag: 6. klasserne fra Hornslet Skole møder Wung-Sung​
Aften: Åbent forfatterarrangement med Jesper Wung Sung for voksne​

Den 7. marts udkommer Wung-Sungs nye roman, Hans Christian, om H.C. Andersens barndom.​
” Den store forfatter får – eller tager – ordet, mens han endnu er den grimme ælling, plaget af tvivl og samtidig løftet af tro”. Jesper Wung-Sung fortæller om arbejdet med romanen, der rummer mere end 500 henvisninger og hilsner til H.C. Andersens forfatterskab, og som giver den unge Hans Christian en ny, men genkendelig stemme, mere end 200 år efter hans fødsel. ​
​
Billetter kommer snart på Kom-Bi’s hjemmeside
Følg os:

Blues Jam de Luxe med Ole Frimer
2024-04-06 20:00 - 22:00 (Europe/Paris) | Kom-Bi, Nyvej 3, Hornslet, 8543, Danmark
Spændende de Luxe udgave af de velbesøgte Ole Frimer Blues Jams i samarbejde med Kulturgrunden. Følg med her på opslaget og få information om hvem de spændende kendte musikere der kommer og jammer med.
Mulighed for at tilkøbe en lækker anretning, som kan nydes forud for selve arrangementet fra 18.30-20.00.
Koncert og tapas kr. 225.00
Koncert kr. 75.00
Følg os:

Børnekulturdag "Hemmeligheder"
2024-04-06 11:00 - 14:00 (Europe/Paris) | Hornslet kulturhus, Hornslet, 8543, Danmark
Arrangementet indledes med Kuls Drummers og evt. lokalt børnekor​
Teaterforestilling/-installation af Teaterværkstedet Madam Bach​
Black Box til dine hemmeligheder ​
Kom-Bi viser hemmelige film​
Det er gratis at deltage

Der bliver solgt pølser og saft på Kulturgrunden, så ingen behøver at gå sultne hjem.
Følg os:

Den hemmelige have
2024-04-06 10:30 - 15:00 (Europe/Paris) | Hornslet kulturhus, Hornslet, 8543, Danmark
Workshops, teater, dans, musik, historier, fil, hygge for familien

Fri entr.
OBS: Nogle af aktiviteterne kræver tilmelding på www.kombi.dk

Følg os:

Blues jam med Ole Frimer
2024-03-02 20:00 - 23:00 (Europe/Paris) | Kom-Bi, Nyvej 3, Hornslet, 8543, Danmark
Kulturgrunden inviterer til Blues Jam De Luxe d. 2. marts 2024 med Ole Frimer som kompetent jamvært.
Ole Frimer er uden tvivl én af de mest erfarne blues jamværter i Danmark, da han har været med på musikscenen i fem årtier.
En fortid i Blue Junction og et tæt duo-samarbejde med nu afdøde Peter Thorup har været blot et par af højdepunkterne i en lang musikalsk karriere.
Musikalsk interesserede vil vide, at Ole Frimer har været meget aktiv på pladefronten i en årrække og også har bevæget sig udenfor den traditionelle bluesgenre med en musikalsk stil, der nok er blå men også rummer elementer fra rock, jazz og fusion.
Kl. 18.00-20.00 kan man bestille en lækker anretning fra Madkompaniet til 150,- kr.
Entré billet til musikken: 50,- kr.
Foto: John Blæsbjerg

Følg os:
